TÁRSULATI ÜGYEK. 283 



1. Kiss József bányamérnök, Budapest (hadi szolgálatban). 



2. Dr. Krausz Béla ügyvéd, ni. k. főhadnagy (hadi szolgálatban). 



3. Riedl Gusztáv bölcsészethallgató (hadi szolgálatban) 



4. Razsovich József a karács-cebei aranybányák igazgatója. 



Ezekkel, a múlt ülésen bejelentett 5 visszalépő tag számbavételével, a visszalépő 

 tagok száma 9-re emelkedett. 



I. Elnök nagyfontosságú javaslattal járul a választmány 

 e 1 é. Nevezetesen a magyar műszaki világ kitűnőségei sorából többen azzal a kérelemmel 

 fordultak hozzá, hogy a Magyarhoni Földtani Társulat kebelében egy hidrológiai 

 szakosztály szervezése eszméjének megnyerjék. Hosszasabb tárgyalások során arra 

 a meggyőződésre jutott, hogy a hidrológiai szakosztály legcélszerűbben a Földtani Társulat 

 keretében szervezhető, s e célból már egy kidolgozott tervezetet mutathat be a választmány- 

 nak. A hidrológiai szakosztály tervezetét bemutatva, kéri a választmányt, hogy a kérdéshez 

 hozzászólni szíveskedjenek. 



Schafarzik Ferenc dr. szerint a szóbanforgó szakosztály inkább a Mérnök- és 

 Építész-Egylet kebelében volna megoldandó, mint amely egyesületnek úgy anyagi viszonyai, 

 mint helyiségei nagyobb biztosítékot nyújtanának a hidrológia fellendülésére. De ha a ter- 

 vezet kidolgozói a Magyarhoni Földtani Társulatot tisztelték meg a hidrológia müvelésével, 

 úgy a maga részéről nem ellenzi eme szakosztály megalkotását. 



Kormos Tivadar a legmelegebben üdvözli az Elnök úr által felvetett eszmét, nagyon 

 hasznosnak látja társulatunkra, ha a vízi mérnököket is munkálkodásunk körébe vonjuk, 

 mert ez csak a társulat izmosodását eredményezi. 



Lóczy Lajos tiszteleti tag kifejti, hogy bár a tervezett hidrológiai szakosztály inkább 

 illenék a Magyar Földrajzi Társaságba vagy a Magyar Mérnök- és Építész-Egyletbe, mint- 

 hogy azonban a hidrológus szaktársak hozzánk : geológusokhoz fordultak tervükkel, ezért 

 helyesli az elnök úr javaslatát, amidőn társulatunkban óhajtja a hidrológiai szakosztályt 

 létesíteni. A magyar vízi mérnökök igen szépen dolgoznak, de csak a vízzel foglalkoznak. 

 Már pedig nagyfontosságú tudományág leend az, amely a vizek geológiai vonatkozását 

 fogja megalapozni és művelni. A mérnökök maguk óhajtják annak (Szükségességét, hogy 

 a geológusok körébe jöjjenek, s velünk vállvetve dolgozzanak; tehát fogadjuk őket szeretet- 

 tel és bizalommal. 



Treitz Péter, mint agrogeológus, a legnagyobb örömmel üdvözli a hidrológiai 

 kutatókat körünkben. Hazánk sajátos geográfiai helyzeténél fogva az alföldeken óriási tér 

 nyílik a hidrológia és az agrogeológia közös búvárlataira, ami a Duna-Tisza csatorna kérdé- 

 sében is kidomborodott. 



PÁLFY MÓR másodelnök szerint már régebben érezték egy ilyen hidrológiai szak- 

 osztály szükségességét a mérnökök, különösen abból a szempontból, hogy geológiai alapon 

 dolgozzanak. Épen ezért örömmel csatlakozik most egy ilyen szakosztály létesítéséhez. 



Elsőtitkár felolvassa alapszabályaink 29. §-ának a—f) pontjait, amelyek szerint a 

 Magyarhoni Földtani Társulat fiókegyesületeket és szakosztályokat alapíthat, s ezek számára 

 az alapszabályok keretén belül ügyrendet állapíthat meg. 



Elnök összegezve a felszólalásokat, határozatilag kimondja, hogy a választ- 

 mány egyhangúlag elhatározza a Magyarhoni Földtani Tár- 

 sulat kebelében a hidrológiai szakosztály létesítését, amely 

 szakosztálynak feladatát, működési körét külön ügyrendben a Társulat elnöksége a szak- 

 osztály tagjaival egyetértően fogja megállapítani. A választmány eme határozatát a legköze- 

 lebbi közgyűlés elé fogja terjeszteni. 



IL A Magyar Történelmi Társulat ügyvivő alelnöke, Csámki 

 Dezső dr., megköszöni elnökük: Thaixóczy Lajos dr. szerencsétlen halála alkalmából 

 kifejezett réazvétél. 



22 19* 



